Han er ganske vist en iværksætter. Men har han bedrevet noget større, der ikke ville høre hjemme i artiklen om f.eks. Just-Eat? -- 22. mar 2013, 10:47 (CET)
 Kommentar til Kim Konnerup: Formuleringer som "I 2013 var Jesper Buch den mest søgte top lederprofil på internettet i Danmark" virker som en rød klud på mig. Jeg vidste ikke, at 2014 var begyndt! Det ligner for meget et forsøg på at promovere en person, som åbenbart ikke i sig selv har notabiliteten i orden. At han måske har nyhedens interesse netop nu er ikke det samme som, at han er notabel set i et længere tidsperspektiv. En børsinvestor med succes vil også påkalde sig nyhedens interesse men måske snart blive glemt igen. Vi lever (desværre) i en medietid, hvor det gælder om at sælge overskrifter her og nu. Hvem husker fx iværksætteren Erhard Frederiksen? (ikke snyde, ikke slå ham op eller springe ned i teksten). Nej vel, han er glemt, for hans storartede initiativ blev overtaget af en anden og dygtigere forretningsmand - C.F. Tietgen, som udviklede det til en af Lollands mest betydningsfulde virksomheder. Lad min understrege, at selv om jeg mener, at Jesper Buch ikke selv er notabel, betyder dette ikke automatisk, at nogle af de virksomheder, han har startet, fx "Just-Eat" heller ikke er det (jeg kender ikke foretagendet og skal ikke påtage mig at vurdere dettes notabilitet) lige som sukkerfabrikken i Holeby naturligvis også er det. Men i sammenhæng med et opslagsværk som wikipedia skal vi holde virksomheder og de dertil knyttede personer adskilte og vurdere dem "hver for sig" mht notabilitet. 
til Nick Traulsen: argumentet "Vi har brug for at fortælle hvem vores iværksættere er i Danmark, de driver nutiden og skal inspirere fremtiden" gælder ikke på wikipedia. Det argument kan bedre sælges til "Børsen", hvor man sikkert vil bedømme det mere økonomi-journalistisk kvalificeret end her. Men wikipedias opgave er at informere, ikke at inspirere. Var manden blevet ved de virksomhedsinitiativer, han har sat i gang, og udviklet dem gennem årtier til solide storværker, ville min bedømmelse utvivlsomt være en anden. Det er muligt, at han med tiden vil slå sit navn fast i erhvervslivet, men yngre kometer har det med at "gå ud" som et stjerneskud og blive glemt igen (ingen nævnt, ingen glemt). Vi er nok ikke enige i dette spørgsmål, og det må vi så leve med lige som, jeg godt kan leve med undertiden at komme i mindretal i notabilitetsspørgsmål her på wikipedia. venlig hilsen () 11. apr 2013, 18:37 (CEST)
